چین هیندیستانین جامو کشمیرین خصوصی ایستاتوسونا سون قویماسیندان سونرا بمت تهلوکه‌سیزلیک شوراسیندان همین موضوعنو موذاکیره ائتمک اوچون ییغینجاق کئچیریلمه‌سینی ایسته‌دی.
ییغینجاغین بو گون مطبوعاتا قاپا‌لی کئچیریله جگی گؤزلنیلیر.
پاکیستان دا هیندیستانین جامو کشمیرین خصوصی ایستاتوسونا سون قویولماسیندان سونرا بمت تهلوکه‌سیزلیک شوراسینا مسئله‌نین موذاکیره‌سی اوچون 3 مکتوب عنوانلامیشدی.
هیندیستانین یاریم عصردن اوزون مودت‌دیر جامو کشمیره خصوصی ایستاتوس تانییان آنایاسا ماده‌سینی آوقوستون 5-ده لغو ائتمه‌سیندن سونرا بؤلگه‌نین قارشی-قارشییا قالدیغی وضعیت و گلجییله باغلی گرگین‌لیک داوام ائدیر.
بؤلگه‌یه خصوصی ایستاتوس تانییان ماده‌نین لغو اولوندوغو گون‌دن بری‌دیر جامو کشمیرده گوج‌لو تهلوکه‌سیزلیک تدبیرلری و محدودیت‌لر داوام ائدیر.
هیندیستان رسمی‌لری جامو کشمیرده گونده‌لیک حیاتین نورماللاشماغا باشلادیغینی ایره‌لی سوردوکده، اولوسلار آراسی مطبوعات بؤلگه‌ده اینترنت، موبایل تلفون‌لار، ثابت تلفون خط ‌لری‌نین کسیلمه‌سی داخیل محدودیت‌لرین داوام ائتدیگینی، یول‌لاردا هله ده بارریکادا‌لارین اولدوغونو بیلدیریر.
